heliodorus-scr-erot.aethiopica 9.15
τρόπος δὲ αὐτοῖς πανοπλίας τοιόσδε . ἀνὴρ ἔκκριτος καὶ σώματος ἰσχὺν ἐπίλεκτος κράνος μὲν ὑπέρχεται συμφυές τε καὶ μονήλατον , καὶ ὄψιν ἀνδρὸς εἰς ἀκρίβειαν ὥσπερ τὰ προσωπεῖα σοφιζόμενον . τούτῳ δὲ ἐκ κορυφῆς εἰς αὐχένα πάντα πλὴν τῶν ὀφθαλμῶν εἰς τὸ διοπτεύειν σκεπόμενος , τὴν μὲν δεξιὰν κοντῷ μείζονι λόγχης ὁπλίζει , τὴν λαιὰν δὲ εἰς τὸν χαλινὸν ἀσχολεῖ . κοπίδα δὲ ὑπὸ τὴν πλευρὰν παρηρτημένος , οὐ τὰ στέρνα μόνον ἀλλὰ καὶ σῶμα τὸ ἄλλο ἅπαν τεθωράκισται . ἐργασία δὲ τοῦ θώρακος τοιάδε . σκυτάλας χαλκᾶς τε καὶ σιδηρᾶς ὅσον σπιθαμιαίας πάντοθεν εἰς σχῆμα τετράγωνον ἐλάσαντες , καὶ ἄλλην ἐπ’ ἄλλην κατ̓ ἄκρα τῶν πλευρῶν ἐφαρμόσαντες ὡς τῇ κατωτέρᾳ τὴν ὑπερκειμένην ἀεὶ καὶ τῇ πλαγίᾳ τὴν παρακειμένην κατὰ τὸ συνεχὲς ἐπιβαίνειν , καὶ ῥαφαῖς ὑπὸ τὰς ἐπιπτυχὰς τὴν συμπλοκὴν ἀγκιστρώσαντες , χιτῶνά τινα φολιδωτὸν ἀπεργάζονται , προσπίπτοντα μὲν ἀλύπως τῷ σώματι καὶ πάντῃ περιφυόμενον , περιγράφοντα δὲ μέλος ἕκαστον καὶ πρὸς τὸ ἀκώλυτον τῆς κινήσεως συστελλόμενόν τε καὶ συνεκτεινόμενον . ἔστι γὰρ χειριδωτός , ἀπ̓ αὐχένος εἰς γόνυ καθειμένος , μόνοις τοῖς μηροῖς , καθ̓ ὃ τῶν ἱππείων νώτων ἐπιβαίνειν ἀνάγκη , διαστελλόμενος . ὁ μὲν δὴ θώραξ τοιοῦτος , ἀντίτυπόν τι βελῶν χρῆμα , καὶ πρὸς πᾶσαν τρῶσιν ἀπομαχόμενον : ἡ κνημὶς δὲ ἀπ̓ ἄκρων ταρσῶν εἰς γόνυ διήκει , συνάπτουσα πρὸς τὸν θώρακα . παραπλησίᾳ δὲ σκευῇ καὶ τὸν ἵππον περιφράττουσι , τούς τε πόδας κνημῖσι περιδέοντες , καὶ προμετωπιδίοις τὴν κεφαλὴν δἰ ὅλου σφηκοῦντες , ἐκ νώτων τε ἐπὶ γαστέρα καθ̓ ἑκατέραν πλευρὰν σκέπασμα σιδηρόπλοκον ἀπαιωροῦντες , ὡς ὁπλίζειν τε ἅμα καὶ τῇ λαγαρότητι μὴ ἐμποδίζειν τοὺς δρόμους . οὕτως ἐσκευασμένος καὶ οἷον ἐμβεβλημένος περιβαίνει τὸν ἵππον , οὐκ αὐτὸς ἐφαλλόμενος , ἀλλ̓ ἑτέρων διὰ τὸ ἄχθος ἀνατιθεμένων . κἀπειδὰν ὁ καιρὸς ἥκῃ τῆς μάχης , ἐφεὶς τῷ χαλινῷ τὸν ἵππον καὶ μυωπίσας παντὶ τῷ ῥοθίῳ κατὰ τῶν ἐναντίων ἵεται σιδηροῦς τις ἀνὴρ φαινόμενος , ἢ καὶ σφυρήλατος ἀνδριὰς κινούμενος . ὁ κοντὸς δὲ τὰ μὲν πρὸς τῇ αἰχμῇ κατὰ πολὺ καὶ εἰς εὐθὺ προβέβληται , δεσμῷ πρὸς τὸν αὐχένα τὸν ἵππειον ἀνεχόμενος : τὸν οὐρίαχον δὲ βρόχῳ πρὸς τοῖς ἱππείοις μηροῖς ἐξήρτηται , μὴ εἴκων ἐν ταῖς συμβολαῖς , ἀλλὰ συνεργῶν τῇ χειρὶ τοῦ ἱππέως , εὐθυνούσῃ μόνον τὴν βολήν , αὐτοῦ δὲ ἐπιτείνοντος καὶ πρὸς τὸ σφοδρότερον τῆς τρώσεως ἀντερείδοντος , τῇ ῥύμῃ διαπείρει πάντα τὸν ὑποπίπτοντα , καὶ μιᾷ πληγῇ δύο που φέρει πολλάκις ἀναρτήσας .
Lemmas: τρόπος δέ αὐτός πανοπλία τοιόσδε . ἀνήρ ἔκκριτος καί σῶμα ἰσχύς ἐπίλεκτος κράνος μέν ὑπέρχομαι συμφυής τε καί μονήλατος , καί ὄψις ἀνήρ εἰς ἀκρίβεια ὥσπερ ὁ προσωπεῖον σοφίζω . οὗτος δέ ἐκ κορυφή εἰς αὐχήν πᾶς πλήν ὁ ὀφθαλμός εἰς ὁ διοπτεύω σκέπω , ὁ μέν δεξιός κοντός μέγας λόγχη ὁπλίζω , ὁ λαιός δέ εἰς ὁ χαλινός ἀσχολέω . κοπίς δέ ὑπό ὁ πλευρά παραρτέομαι , οὐ ὁ στέρνον μόνος ἀλλά καί σῶμα ὁ ἄλλος ἅπας θωρακίζω . ἐργασία δέ ὁ θώραξ τοιόσδε . σκυτάλη χάλκεος τε καί σιδήρεος ὅσος σπιθαμιαῖος πάντοθεν εἰς σχῆμα τετράγωνος ἐλαύνω , καί ἄλλος ἐπί ἄλλος κατά ἄκρον ὁ πλευρά ἐφαρμόζω ὡς ὁ κατώτερος ὁ ὑπέρκειμαι ἀεί καί ὁ πλάγιος ὁ παράκειμαι κατά ὁ συνεχής ἐπιβαίνω , καί ῥαφή ὑπό ὁ ἐπιπτυχή ὁ συμπλοκή ἀγκιστρόω , χιτών τις φολιδωτός ἀπεργάζομαι , προσπίπτω μέν ἄλυπος ὁ σῶμα καί πάντῃ περιφύομαι , περιγράφω δέ μέλος ἕκαστος καί πρός ὁ ἀκώλυτος ὁ κίνησις συστέλλω τε καί συνεκτείνω . εἰμί γάρ χειριδωτός , ἀπό αὐχήν εἰς γόνυ καθίημι , μόνος ὁ μηρός , κατά ὅς ὁ ἵππειος νῶτον ἐπιβαίνω ἀνάγκη , διαστέλλω . ὁ μέν δή θώραξ τοιοῦτος , ἀντίτυπος τις βέλος χρῆμα , καί πρός πᾶς τρῶσις ἀπομάχομαι : ὁ κνημίς δέ ἀπό ἄκρος ταρσός εἰς γόνυ διήκω , συνάπτω πρός ὁ θώραξ . παραπλήσιος δέ σκευή καί ὁ ἵππος περιφράσσω , ὁ τε πούς κνημίς περιδέω , καί προμετωπίδιος ὁ κεφαλή διά ὅλος σφηκόω , ἐκ νῶτον τε ἐπί γαστήρ κατά ἑκάτερος πλευρά σκέπασμα σιδηρόπλοκος ἀπαιωρέομαι , ὡς ὁπλίζω τε ἅμα καί ὁ λαγαρότης μή ἐμποδίζω ὁ δρόμος . οὕτως σκευάζω καί οἷος ἐμβάλλω περιβαίνω ὁ ἵππος , οὐ αὐτός ἐφάλλομαι , ἀλλά ἕτερος διά ὁ ἄχθος ἀνατίθημι . ἐπειδάν ὁ καιρός ἥκω ὁ μάχη , ἐφίημι ὁ χαλινός ὁ ἵππος καί μυωπίζω πᾶς ὁ ῥόθιος κατά ὁ ἐναντίος ἵημι σιδήρεος τις ἀνήρ φαίνω , ἤ καί σφυρήλατος ἀνδριάς κινέω . ὁ κοντός δέ ὁ μέν πρός ὁ αἰχμή κατά πολύς καί εἰς εὐθύς προβάλλω , δεσμός πρός ὁ αὐχήν ὁ ἵππειος ἀνέχω : ὁ οὐρίαχος δέ βρόχος πρός ὁ ἵππειος μηρός ἐξαρτάω , μή εἴκω ἐν ὁ συμβολή , ἀλλά συνεργέω ὁ χείρ ὁ ἱππεύς , εὐθύνω μόνος ὁ βολή , αὐτός δέ ἐπιτείνω καί πρός ὁ σφοδρός ὁ τρῶσις ἀντερείδω , ὁ ῥύμη διαπείρω πᾶς ὁ ὑποπίπτω , καί εἷς πληγή δύο που φέρω πολλάκις ἀναρτάω .